Ишәыдаҳныҳәалоит Аҧсадгьыл азгәудуреи, агәышьҭыхреи зцу аныҳәа Аҧсны Аҳәынҭқарратә бираҟ Амш!
Ҳаҭыр ду зқәу Аҧсны жәлар!
Ишәыдаҳныҳәалоит Аҧсадгьыл азгәудуреи, агәышьҭыхреи зцу аныҳәа Аҧсны Аҳәынҭқарратә бираҟ Амш!
Аҧсны жәлар ҳзы игәазырҳагоу аҳәынҭқарратә дыргақәа, ихьҧшым аҧсуа ҳәынҭқарра иақәлоуп. Жәлар рҧыза Владислав Арӡынба инаҧхгарала Аҧсны Иреиҳаӡоу Асовет ҧхынгәымза 23, 1992 ш. рзы ишьақәнарӷәӷәеит еицырдыруа аҧсуа сахьаҭыхҩы апатриот Валери Гамгиа иаҧиҵаз аескизқәа рыла Аҳәынҭқарратә бираҟи агерби.
Аџьынџьтәылатә еибашьра аамҭазы Аҧсны ахьчаҩцәа ҳбираҟ ҧшӡа ианықәны ауп ишцоз ахақәиҭраз ажәыларахь, уи аиааира иасимволуп. Ҳҳәынҭқарратә бираҟ дыргас иамоуп ҳажәлар рықәҿиарақәа.
Наунагӡа иахашәыршәырлааит аҧшӡара иакны иаго аҧсуа бираҟ!